Source: http://zakonnik-prace.dashofer.sk/onb/33/komentar-k-zp-122a-mzdove-zvyhodnenie-za-pracu-v-sobotu-uniqueidmRRWSbk196FPkyDafLfWAC8laH3xR2zeSbneDOMvqq5bCs7vBWek0w/?uri_view_type=35
Timestamp: 2020-01-22 13:56:11+00:00

Document:
Komentár k ZP § 122a Mzdové zvýhodnenie za prácu v sobotu | Nový Zákonník práce v praxi
Komentár k ZP § 122a Mzdové zvýhodnenie za prácu v sobotu
5.1.6.1 Komentár k ZP § 122a Mzdové zvýhodnenie za prácu v sobotu
§ 122aMzdové zvýhodnenie za prácu v sobotu
(1) Zamestnancovi patrí za prácu v sobotu popri dosiahnutej mzde za každú hodinu práce v sobotu mzdové zvýhodnenie najmenej v sume 50 % minimálnej mzdy v eurách za hodinu podľa osobitného predpisu.
(2) U zamestnávateľa, u ktorého sa vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu, možno dohodnúť nižšiu sumu mzdového zvýhodnenia ako podľa odseku 1, najmenej však 45 % minimálnej mzdy v eurách za hodinu podľa osobitného predpisu, v
a)kolektívnej zmluve,
b)pracovnej zmluve, ak ide o zamestnávateľa, u ktorého nepôsobí odborová organizácia a ktorý k 31. decembru predchádzajúceho kalendárneho roka zamestnával menej ako 20 zamestnancov.
(3) Na pracoviskách s nočnými zmenami sa na účely odsekov 1 a 2 sobota začína hodinou zodpovedajúcou nástupu pracovnej zmeny, ktorá v pracovnom týždni nastupuje podľa rozvrhu zmien ako prvá ranná zmena, a končí uplynutím 24 hodín od jej začiatku.
(4) S vedúcim zamestnancom možno v pracovnej zmluve dohodnúť mzdu už s prihliadnutím na prípadnú prácu v sobotu. Ak dôjde k dohode podľa prvej vety, vedúcemu zamestnancovi nepatrí mzdové zvýhodnenie podľa odsekov 1 a 2.
Novela Zákonník práce od 1.5.2018 zaviedla mzdové zvýhodnenie za prácu v sobotu. Samotná výška mzdového zvýhodnenia bola v čase od 1.5.2018 do 30.4.2019 ovplyvnená § 252m.
K ods. 1: [Výška mzdového zvýhodnenia]
Od 1.5.2018 do 30.4.2019: platil § 252m písm. a) bod 1 - mzdové zvýhodnenie najmenej v sume 25 % minimálnej mzdy v eurách za hodinu podľa osobitného predpisu.
Od 1.5.2019: platí § 122a ods. 1 - mzdové zvýhodnenie najmenej v sume 50 % minimálnej mzdy v eurách za hodinu podľa osobitného predpisu.
Osobitný predpis: nariadenie vlády SR, ktorým sa ustanovuje suma minimálnej mzdy na príslušný rok. Od 1.1.2021 – oznámenie v Zbierke zákonov o sume minimálnej mzdy.
Skutočnosť, že zamestnanec pracuje 37,5h týždenne /skrátený pracovný čas podľa § 85 ods. 5/ alebo že je zaradený do vyššieho stupňa náročnosti práce /§ 121/ nemá na tento základ vplyv.
Ods. 2 upravuje možnosť derogácie, zníženia výšky mzdového zvýhodnenia za prácu v sobotu.
Od 1.5.2018 do 30.4.2019: platil§ 252m písm. a) bod 2 - mzdové zvýhodnenie najmenej v sume 20 % minimálnej mzdy v eurách za hodinu podľa osobitného predpisu.
Od 1.5.2019: platí § 122a ods. 2 - mzdové zvýhodnenie najmenej v sume 45 % minimálnej mzdy v eurách za hodinu podľa osobitného predpisu.
Osobitný predpis: nariadenie vlády SR, ktorým sa ustanovuje suma minimálnej mzdy na príslušný rok. Od 1.1.2021 – oznámenie v Zbierke zákonov o sume minimálnej mzdy. Základom pre rok 2020 je suma 3,333,- eura/hod /a z nej príslušné percento/.
1) zamestnávateľ, u ktorého vzhľadom na povahu práce alebo podmienky prevádzky vyžaduje, aby sa práca pravidelne vykonávala v sobotu
Napr. nepretržitá prevádzka vyžaduje prácu v sobotu /k pojmu povaha práce a podmienky prevádzky viď. aj použitie tohto pojmu v § 87 a § 93/.
2a) u zamestnávateľ pôsobí odborová organizácia (§ 230 ZP): je to dohodnuté v kolektívnej zmluve (§ 231…

References: § 122
 § 122
 § 122

§ 122
 § 252
 § 252
 § 122
 § 85
 § 122
 § 87
 § 93